समिति ने शिक्षकों की सूची पर लगाई मुहर
एजुकेशन रिपोर्टर | जमशेदपुर
जिलेके प्राथमिक और मध्य विद्यालयों में इंटर स्नातक प्रशिक्षित शिक्षकों के लिए हुई काउंसिलिंग में चयनित अभ्यर्थियों के नाम पर सोमवार को जिला शिक्षा स्थापना समिति ने अपनी मुहर लगा दी। अब चयनित सभी अभ्यर्थियों को जिला शिक्षा अधीक्षक कार्यालय द्वारा 30 31 दिसंबर को नियुक्ति पत्र वितरित किया जाएगा।
डीसी की अध्यक्षता में उपायुक्त कार्यालय में हुई जिला शिक्षा स्थापना समिति की बैठक में सबसे पहले काउंसिलिंग में चयनित अभ्यर्थियों के नाम को रखा गया, जिसका समिति के सदस्यों ने बारीकी से अध्ययन किया। इसके बाद सूची को अनुमोदित कर समिति ने डीएसई को नियुक्ति पत्र वितरण की प्रक्रिया शुरू करने का निर्देश दिया। बैठक में उपायुक्त के अलावा डीडीसी विनोद कुमार, डीएसई इंद्रभूषण सिंह, जिला कल्याण पदाधिकारी आशीष कुमार सिन्हा, आईटीडीए के निदेशक परमेश्वर भगत जिला लेखा पदाधिकारी धनंजय उरांव शामिल हुए।
आज वेबसाइट पर जारी होगी 755 अभ्यर्थियों के नाम की सूची
डीएसईइंद्रभूषण सिंह ने बताया कि जिला शिक्षा स्थापना समिति की बैठक में अनुमोदित नामाें की सूची मंगलवार को जिला प्रशासन की वेबसाइट पर अपलोड कर दिया जाएगा। अभ्यर्थी www.jamshedpur.nic.in वेबसाइट पर सूची देख सकेंगे। समिति द्वारा जारी सूची में इंटर प्रशिक्षित वर्ग में 522 स्नातक प्रशिक्षित वर्ग में 233 अभ्यर्थियों के नाम शामिल हैं। इन्हें ही नियुक्ति पत्र वितरित किया जाएगा।
दोतीन जनवरी को होगी शिक्षकों की ज्वाइनिंग
नवनियुक्ति शिक्षकों को नियुक्ति पत्र 2015 में मिलेगा, लेकिन वे नए साल में योगदान दे पाएंगे। जिला शिक्षा अधीक्षक ने बताया कि 2 और 3 जनवरी को शिक्षकों की ज्वाइनिंग विभाग में कराई जाएगी। इसके बाद 4 जनवरी को सभी शिक्षकों को एक सप्ताह के प्रशिक्षण पर भेजा जाएगा। स्कूलों में पदस्थापना पर बाद में फैसला होगा। बैठक में शिक्षकों के स्थानांतरण पर चर्चा नहीं हुई।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva